OpenLLM-France/wikimedia huggingface dataset:
# Boxa als Jocs Olímpics d'estiu de 1908

Als Jocs Olímpics de 1908 realitzats a la ciutat de Londres es disputaren 5 proves de boxa, totes elles en categoria masculina. Totes les proves es van celebrar el 27 d'octubre d'aquell any a l'Institut Northampton del barri de Clerkenwell.
Hi va haver tres rondes en cada prova, les primeres dues rondes foren de tres minuts de durada i l'última de quatre minuts. Cada combat comptà amb dos jutges que donaren 5 punts al millor boxador en cadascuna de les dues primeres rondes i 7 per al millor boxador de la tercera. Així mateix també es donaren punts proporcionals a altres boxadors per la qualitat del combat. Si els jutges no estaven d'acord amb el guanyador final del combat l'àrbitre podia escollir el guanyador o realitzar una quarta ronda de millora.
Hi participaren un total de 42 boxadors, 32 de l'equip britànic, 7 francesos, 2 danesos i 1 d'Australàsia.

## Resum de medalles

| Prova | Or | Argent | Bronze |
| Pes gall (-52.6 kg / 116 lb) detalls | Henry Thomas | John Condon | William Webb |
| Pes ploma (-57.2 kg / 126 lb) detalls | Richard Gunn | Charles Morris | Hugh Roddin |
| Pes lleuger (-63.5 kg / 140 lb) detalls | Frederick Grace | Frederick Spiller | Harry Johnson |
| Pes mig (-71.7 kg / 158 lb) detalls | Johnny Douglas | Reginald Baker | William Philo |
| Pes pesant (+ 71.7 kg/158 lb) detalls | Albert Oldman | Sydney Evans | Frank Parks |

## Medaller

| Posició | País | | | | Total |
| 1 | Regne Unit | 5 | 4 | 5 | 14 |
| 2 | Australàsia | 0 | 1 | 0 | 1 |

## Referències

* Official Report of the Games of the IV Olympiad (1908)
* De Wael, Herman. Herman's Full Olympians: "Boxing 1908"
# Camp de Fenós

El Camp de Fenós, és una partida del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situada al nord d'Erinyà, a l'extrem oriental del Serrat del Ban, sota i a l'est de l'ermita de Sant Isidre. És al sud-est de l'Obaga de Sant Isidre, al nord-oest de la Socarrada.

## Enllaços externs

* Institut Cartogràfic de Catalunya; cal fer dos passos d'aproximació
# Bilozerka (Kherson)

Bilozerka (en ucraïnès Білозе́рка) és una vila de la província de Kherson, a Ucraïna, sota ocupació russa. El 2021 tenia 9.364 habitants.

## Referències

* ↑ «Белозерская громада» (en rus). Портал об'єднаних громад України.
* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
* ↑ «Rallies against Russian occupation army continue in the Kherson region: Bilozerka village held rally on 14 March» (en ucraïnès). Ukrayinska Pravda, 14-03-2022.
# Myoprocta

Myoprocta és un gènere de rosegadors histricomorfs de la família dels dasipròctids. En general es tracta d'animals de menor talla que la dels seus cosins agutins, i presenten una cua molt curta (d'uns 5 a 7 cm) absent en aquells. Per aquests motius són també anomenats agutins nans o agutins amb cua. Aconsegueixen una grandària d'uns 35 centímetres. Tenen les potes llargues i primes, la cua acaba en un mechón de pèls.
# Paulette Schwartzmann

Paulette Schwartzmann (Kamenetz, 19 de novembre de 1894 – 1953?) fou una jugadora d'escacs letona-francesa-argentina.

## Biografia i resultats destacats en competició

Nascuda a Rússia, va emigrar a França al voltant de 1915. Va guanyar set cops el campionat de França femení (1927, 1928, 1929, 1931, 1933, 1935, i 1938), tot i que fou guardonada amb el títol només tres cops. Va esdevenir ciutadana francesa el 21 de desembre de 1932.
Va participar dos cops en el campionat del món d'escacs femení. El 1933, fou 6a a Folkestone (4t mundial femení; la campiona fou Vera Menchik). El 1939, empatà als llocs 9è-10è a Buenos Aires (7è mundial femení; la campiona fou Vera Menchik–Stevenson).
El setembre de 1939, quan va esclatar la II Guerra Mundial, Schwartzmann, juntament amb molts altres participants de la 8a olimpíada d'escacs va decidir de romandre permanentment a l'Argentina. Fou campiona femenina de l'Argentina els anys 1948, 1949, 1950 i 1952.

## Referències

* ↑ Nascuda Paula o Pecia Schwartzmann, segons Passatgers del Piriápolis o Heritage
* ↑ Passengers of the Piriápolis
* 1 2 3 Paulette Schwartzmann
* 1 2 «Nota biogràfica de Paulette Schwartzmann» (en anglès). Chessgames.com. [Consulta: 12 abril 2015].
* ↑ Championnat Féminin
* ↑ Najdorf, Stahlberg, Frydman, Eliskases, Michel, Engels, Becker, Reinhardt, Pelikan, Skalička, Luckis, Feigins, Raud, Czerniak, Rauch, Winz, Gromer, Sulik, Seitz, de Ronde, Kleinstein, Sonja Graf, etc.
* ↑ «List of players who remained in Argentina El 1939 (notes en castellà)». Arxivat de l'original el 2004-02-09. [Consulta: 11 abril 2015].
# Sladke sanje

Sladke sanje és una pel·lícula dramàtica eslovena del 2001 dirigida per Sašo Podgoršek amb guió de Miha Mazzini. La història està ambientada als anys 70 a la Iugoslàvia sobre Egon, de tretze anys, que vol un gramòfon. La pel·lícula va guanyar el premi de la Federació Internacional de Crítics de Cinema (FIPRESCI) al Festival Internacional de Cinema de Festroia 2002, la Palmera d'Or a la XXII edició de la Mostra de Valènciai vesno a la millor pel·lícula eslovena al Festival de Cinema Eslovè.
L'any 2000, la pel·lícula es va rodar en 57 dies a Ljubljana, Idrija i Spodnja Idrija, aproximadament la meitat dels quals va ser a Idrija.
Basant-se en el seu guió cinematogràfic, Miha Mazzini va escriure la novel·la Kralj ropotajočih duhov, que va ser publicada el 2001 per Študentska založba.

## Repartiment

* Janko Mandič com a Egon Vittori
* Veronika Drolc com a mare
* Iva Babič com a cosina
* Gregor Baković com el romà hippie
* Neda Bric com a membre de la Creu Roja
* Nataša Burger com a mare de Tonet
* Jože Horvat com el marit de la meva tia
* Davor Janjić com a venedor de discos
* Olga Kacjan com a vídua de Vinko
* Magdalena Kropiunig com una bellesa
* Barbara Levstik com a professora d'eslovena
* Miha Mazzini com a amiga de Vinko
* Milena Muhič com a venedora d'entrades
* Josef Nadj com a oncle Vinko
* Radko Polič com a advocat

## Referències

* ↑ «Festival awards 2002». The international federation of film critics. Arxivat de l'original el 2012-05-16. [Consulta: 22 febrer 2011].
* ↑ Una comedia eslovena gana la Palmera de Oro en una competición de calidad, El País, 26 d'octubre de 2001
* ↑ «Kolosej - Filmi - Sladke sanje». www.kolosej.si. [Consulta: 8 desembre 2022].
* ↑ «Umrl je Davor Janjić». www.idrija.com. Idrijske novice, 29-11-2022. Arxivat de l'original el 2023-01-29. [Consulta: 8 desembre 2022].

## Enllaços externs

* Tràiler de la pel·lícula a YouTube
# Allvar Gullstrand

Allvar Gullstrand (Landskrona, Suècia 1862 - Estocolm 1930) fou un oftalmòleg i professor universitari suec guardonat amb el Premi Nobel de Medicina o Fisiologia l'any 1911.

## Biografia

Va néixer el 5 de juny de 1862 a la ciutat sueca de Landskrona. Va iniciar els seus estudis de medicina a la seva ciutat natal per després inscriure's a la Facultat de Medicina de la Universitat d'Uppsala i graduar-se a la Universitat d'Estocolm l'any 1888. El 1891 fou nomenat professor docent en l'àrea d'oftalmologia a l'Institut Karolinska, i el 1894 la prefectura d'oftalmologia de la Universitat d'Uppsala. Va abandonar la cirurgia oftalmològica el 1914, per dedicar-se a la investigació sobre instruments òptics com a Professor de Fisiologia Òptica de la mateixa universitat.
Va morir el 28 de juliol de 1930 a la seva residència d'Estocolm.

## Recerca científica

Gullstrand va contribuir extensament a l'oftalmologia clínica i a la cirurgia oftalmològica mitjançant les seves teories i investigacions, especialment sobre l'estigmatisme. Va dissenyar el llum d'esquerda i l'oftalmoscopi lliure de reflex, va desenvolupar tècniques quirúrgiques per al tractament de la simblefària i unes lents correctores per a emprar després de les intervencions de cataractes i la redefinició de la teoria de l'acomodació. Així mateix va aplicar mètodes matemàtics a l'estudi d'imatges òptiques i de la refracció de la llum sobre l'ull.
L'any 1911 fou guardonat amb el Premi Nobel de Medicina o Fisiologia pels seus treballs sobre les diòptries de l'ull. En ser-li concedit el guardó inicialment el rebutjà però posteriorment l'acceptà.

## Reconeixements

En honor seu s'anomenà el cràter Gullstrand sobre la superfície de la Lluna.

## Enllaços externs

* «Allvar Gullstrand» (en anglès). The Nobel Prize. The Nobel Foundation.
# Campidano di Oristano

Campidano di Oristano (en sard, Campidanu de Aristanis) és una regió històrica de Sardenya centre-occidental dins la província d'Oristany, que limita amb les subregions sardes de Montiferru, Marghine, Marmilla Monreale i Barigadu. Comprèn els municipis d'Arborea, Baratili San Pietro, Bauladu, Cabras, Marrubiu, Milis, Narbolia, Nurachi, Ollastra, Oristany, Palmas Arborea, Riola Sardo, Santa Giusta, San Nicolò d'Arcidano, San Vero Milis, Siamaggiore, Siamanna, Siapiccia, Simaxis, Solarussa, Terralba, Tramatza, Uras, Villaurbana, Zeddiani, Zerfaliu.
Antigament formava part del Jutjat d'Arborea i comprenia les curatories de:
* Campidano di Milis;
* Campidano Maggiore (o di Cabras);
* Campidano di Simaxis;
* Usellus;
* Montis;
* Bonorzuli.
# Tokmak (Ucraïna)

Tokmak (en ucraïnès i en rus Токмак) és una ciutat de la província de Zaporíjia, a Ucraïna, actualment sota control de Rússia. El 2021 tenia 30.132 habitants.

## Referències

* ↑ «Белозерская громада» (en rus). Портал об'єднаних громад України.
* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
* ↑ «Rallies against Russian occupation army continue in the Kherson region: Bilozerka village held rally on 14 març» (en ucraïnès). Ukrayinska Pravda, 14-03-2022.
# Ctenomys brasiliensis

Ctenomys brasiliensis és una espècie de mamífer rosegador histricomorf de la família dels ctenòmids pròpia de Sud-amèrica. Es troba solament al Brasil, sent per tant una espècie endèmica d'aquest país.
# Llum (desambiguació)

«Llum» té aquests significats:
* Llum (enginyeria)
* Llum una de les formes de l'energia
* Llum, sinònim d'energia elèctrica
* Llum (aparell), un aparell d'enllumenat
* Llum fluorescent
* Llum (cantant), cantant catalana
# Age Oks

Age Oks (Vändra, 29 de maig de 1970) és una ex ballarina de ballet estoniana, que va ser una ballarina principal amb el Ballet Nacional Anglès (ENB).
Age Oks va néixer a Estònia i més tard va ser anglicitzada al seu nom.
Oaks va estar casada amb Toomas Edur, ex ballarí estonià de l'ENB, ara director artístic d'Estònia National Ballet.

## Premis

* Premi a la millor parella de 1990 al Concurs Internacional de Ballet dels Estats Units (amb Toomas Edur)
* 2002 Premi de ballet de l'Associació Estatal de Teatre (amb Toomas Edur)
* Comandant de l'Ordre de l'Imperi Britànic (Age Oks i Toomas Edur per promoure les relacions culturals entre els dos països, nomenats per Elisabet II el 12 de juny de 2010).

## Referències

* ↑ "Agnes Oaks:"El meu cos lluita contra el que faig". 20 de març de 2009. Recuperat el 30 de desembre de 2017.
* ↑ Mackrell, Judith (7 de juny de 2004). "Entrevista: Agnes Oaks i Thomas Edur". Recuperat el 30 de desembre de 2017 : a través de www.theguardian.com.
* ↑ Jays, David (31 de maig de 2009). "Agnes Oaks i Thomas Edur abandonen el Ballet Nacional Anglès". Recuperat el 30 de desembre de 2017 : a través de www.thetimes.co.uk.
* ↑ Eesti Elulood. ISBN 9985700643. lk 339
* ↑ Age Oks ja Toomas Edur said Briti kuningannalt ordeni. Postimees, 12. juuni 2010
# Almenara (Madrid)

Almenara és un barri del districte de Tetuán (Madrid). Limita al nord amb el barri de La Paz (Fuencarral-El Pardo), a l'est amb Castilla (Chamartín), al nord-oest amb el barri de El Pilar i al sud amb Castillejos i Valdeacederas. Està delimitat al nord pel carrer de Sinesio Delgado, a l'est pel Passeig de la Castellana, a l'oest pel carrer de Pinos Alta i al sud pel carrer de Bravo Murillo. Dins el seu territori hi ha el Parc de la Ventilla.

## Enllaços externs

* Ortofoto del districte amb els límits de cada barri
* Districtes de Madrid
* Barrio de Almenara Arxivat 2013-01-24 a Wayback Machine. a Madripedia, amb llicència GNU.
Viccionari
# Campionat Manomanista de 2005

L'edició del 2005 del Campionat Manomanista de pilota basca tingué aquests resultats:

## Fase prèvia
### 32ns de final

| Data | Lloc | Roig | Blau | Resultat |
| 01/04/05 | Amurrio | Koka | Berraondo | 22-17 |
| 02/04/05 | Amorebieta | Agirre | Galartza V | 22-19 |
| 03/04/05 | Bergara | Goñi III | Peñagarikano | 22-17 |
| 04/04/05 | Tolosa | Lasa III | Esain | 22-20 |

### 16ns de final

| Data | Lloc | Roig | Blau | Resultat |
| 08/04/05 | Zeanuri | Pascual | Agirre | 22-21 |
| 09/04/05 | Labrit (Pamplona) | Lasa III | Peñagarikano | 22-12 |
| 09/04/05 | Labrit (Pamplona) | Beloki I | Goñi III | 22-02 |
| 10/04/05 | Bergara | Gonzalez | Koka | 22-18 |

### 8ns de final

| Data | Lloc | Roig | Blau | Resultat |
| 15/04/05 | Azkoitia | Gonzalez | Barriola | Lesió |
| 16/04/05 | Labrit (Pamplona) | Beloki I | Patxi Ruiz | 15-22 |
| 17/04/05 | Bergara (Pamplona) | Lasa III | Olaizola I | 07-22 |
| 17/04/05 | Amorebieta | Zearra | Pascual | 22-19 |

## Fase final del 2005

| Quarts de final | Quarts de final | Semifinals | Semifinals | | Final | Final |
| Labrit (Pamplona), 30 d'abril | Labrit (Pamplona), 30 d'abril | | | | | |
| Eugi | 01 | | | | | |
| Eugi | 01 | Atano III (Sant Sebastià), 22 de maig | Atano III (Sant Sebastià), 22 de maig | | | | |
| Patxi Ruiz | 22 | Atano III (Sant Sebastià), 22 de maig | Atano III (Sant Sebastià), 22 de maig | | | |
| Patxi Ruiz | 22 | Martinez de Irujo | 22 | | | |
| Bergara, 01 de maig | Bergara, 01 de maig | | Martinez de Irujo | 22 | | | |
| Bergara, 01 de maig | Bergara, 01 de maig | Patxi Ruiz | 21 | | | |
| Martinez de Irujo | 22 | Patxi Ruiz | 21 | | | |
| Martinez de Irujo | 22 | | | | Atano III (Sant Sebastià), 05 de juny | Atano III (Sant Sebastià), 05 de juny |
| Olaizola I | 16 | | | | Atano III (Sant Sebastià), 05 de juny | Atano III (Sant Sebastià), 05 de juny |
| Olaizola I | 16 | | | | Martinez de Irujo | 18 |
| Zarautz, 07 de maig | Zarautz, 07 de maig | | | | | Martinez de Irujo | 18 |
| Zarautz, 07 de maig | Zarautz, 07 de maig | | | | Olaizola II | 22 |
| Gonzalez | 22 | | | | Olaizola II | 22 |
| Gonzalez | 22 | Beotibar (Tolosa), 21 de maig | Beotibar (Tolosa), 21 de maig | | | |
| Xala | 21 | Beotibar (Tolosa), 21 de maig | Beotibar (Tolosa), 21 de maig | | | |
| Xala | 21 | Olaizola II | 22 | | Tercer lloc | Tercer lloc |
| Atano III (Sant Sebastià), 08 de maig | Atano III (Sant Sebastià), 08 de maig | | Olaizola II | 22 | | Tercer lloc | Tercer lloc |
| Atano III (Sant Sebastià), 08 de maig | Atano III (Sant Sebastià), 08 de maig | Gonzalez | 06 | | | |
| Zearra | 09 | Gonzalez | 06 | | | |
| Olaizola II | 22 | | | | | |

## Altres edicions del Campionat Manomanista

* Campionat Manomanista de 2006
* Campionat Manomanista de 2007
* Campionat Manomanista de 2008
* Campionat Manomanista de 2009
# Servei comunitari

El servei comunitari és un conjunt de serveis o activitats que són fetes per algú o per un grup de persones per a benefici del públic o les seves institucions.
Els voluntaris contribueixen amb serveis a la comunitat; però, no totes les persones que realitzen servei comunitari són considerades voluntàries, ja que algunes ho fan sense voluntat pròpia, obligades per diverses raons, com ara:
* Com a part de les necessitats de la ciutadania, en substitució per exemple del servei militar;
* Per sancions de justícia penal dictaminada per algun jutge, i en molts casos per a evitar una sanció major de tipus pecuniari o privativa de llibertat;
* Per a complir els requisits d'un curs, com el cas de l'anomenat aprenentatge en servei, o per a complir amb certs requisits exigits per a la graduació;
* Per alguna exigència d'una escola o d'una guarderia o d'una institució esportiva, que a vegades requereixen dels pares o responsables dels qui allí s'inscriuen, cert nombre d'hores de servei no remunerat.
També hi ha persones que proporcionen servei comunitari que reben algun tipus de compensació a canvi d'un any del seu compromís al servei públic, com AmeriCorps als Estats Units (els qui en aquest cas són anomenats membres privats d'un home voluntaris).
La persona que realitza aquest tipus de serveis no percep cap remuneració ni tampoc ha d'acceptar propines. Aquestes feines solen ser ad honorem.

## Exemples

* Remodelar el parc.
* Netejar una residència.
* Recopilar elements amb finalitats benèfics, com a roba, menjar, o mobles.
* Involucrar-se amb Hàbitat per a la Humanitat.
* Netejar vorals de carretera.
* Ajudar als ancians en asils.
* Ajudar als bombers o la policia.
* Ajudar en una biblioteca local.
* Realitzar una tutoria a nens amb dificultats d'aprenentatge.
* Netejar jardins de llars d'ancians.
* Jugar amb els nens i/o supervisar-los o cuidar-los d'alguna forma.
* Recollir escombraries.
* Ajudar als nens del carrer.
* Hospital
* Complir amb les necessitats bàsiques d'una comunitat.
* Netejar els rafals, els banys o les latrines.

## Vegeu també

* Voluntariat

## Referències

* ↑ «Cleaning services dubai». .
* ↑ «Upholstery cleaning». .
# Dicrodon guttulatum

Dicrodon guttulatum és una espècie de sauròpsid (rèptil) escatós de la família Teiidae originària de la costa nord del desert costaner del Perú.
# Proveïdor

«Proveïdor» té aquests significats:
* Proveïdor de serveis, entitat que organitza i aprovisiona el servei d'IPTV a l'usuari final, inclou el servei d'Internet i veu
* Proveïdor de serveis de llançament, tipus d'empresa que s'especialitza en el llançament de naus espacials
* Proveïdor de continguts, organitzacions o persones que creen els continguts multimèdia que es distribueixen per la majoria de canals existents
# Victoria Pitts-Taylor

Victoria Pitts-Taylor (nascuda Pitts) és professora d'estudis feministes, de gènere i sexualitat a la Universitat Wesleyan (Connecticut), i també professora de Ciència en Societat i Sociologia. Anteriorment era professora de sociologia a Queens College i al CUNY Graduate Center de Nova York, i fellow al Centre per a l'Estudi de Diferències Socials de la Universitat de Colúmbia (Nova York). Pitts-Taylor també és antiga coeditora de la revista Women's Studies Quarterly (WQS). Ha guanyat el Premi Robert K. Merton Book de la secció sobre ciència, coneixement i tecnologia de l'Associació Sociològica Americana, i el Premi Feminist Philosophy of Science de la Women's Caucus of the Philosophy of Science Association.

## Educació

Pitts-Taylor va obtenir el seu doctorat en Sociologia el 1999 a la Universitat Brandeis.

## Publicacions

* In the flesh: the cultural politics of body modification (en anglès). Nova York: Palgrave Macmillan, 2003. ISBN 9780312293116.
* Surgery junkies: wellness and pathology in cosmetic culture (en anglès). New Brunswick, New Jersey: Rutgers University Press, 2007. ISBN 9780813541624.
* The cultural encyclopedia of the body (en anglès). I, II. Westport, CT: Greenwood Press, 2008. ISBN 978-0313341458.
* Mattering: feminism, science and materialism (en anglès). Nova York: New York University Press, 2016. ISBN 9781479845439.
* The brain's body: neuroscience and corporeal politics (en anglès). Durham: Duke University Press, 2016. ISBN 9780822361268.

## Referències

* 1 2 Pitts, Victoria L. «Body strategies: signifying the body in subculture» (en anglès). Brandeis University, 1999. OCLC: 42748009.
* ↑ «Victoria Pitts-Taylor» (en anglès). wesleyan.edu. Wesleyan University.
* ↑ «Victoria Pitts-Taylor» (en anglès). cuny.is. Nova York: Queens College.
* ↑ «Victoria Pitts-Taylor» (en anglès). centerforthehumanities.org. Nova York: Center for the Humanities, Graduate Center, CUNY.
* ↑ «Visiting fellows» (en anglès). socialdifference.columbia.edu. Centre for the Study of Social Difference, Columbia University. Arxivat de l'original el 2017-09-19. [Consulta: 5 gener 2019].
* ↑ Pitts-Taylor, Victoria; Schaffer, Talia «Editors' Note: Security, Safety, Safe» (en anglès). Women's Studies Quarterly. The Feminist Press, 39.1–2, primavera-estiu 2011, pàg. 9-12. JSTOR: 41290271.
* ↑ «Science, Knowledge, and Technology» (en anglès). American Sociological Association.
* ↑ Alec, Julien. «Women's Caucus Home» (en anglès). womenscaucus.philsci.org. Arxivat de l'original el 2020-11-14. [Consulta: 30 juny 2021].
# Alonso Barba

Alonso Barba, arquitecte de la segona meitat del segle xvi.
No es tenen dates concretes del seu naixement, però es creu que va ser al voltant de 1524/1525. Quant al seu lloc de naixença, diversos autors li donen també poblacions diferents, Galera Andreu ho creu amb arrels de Pegalajar i Pretel Marín ho donava com d'origen manxego.
Casat a Jaén l'any 1554 amb Bernardina de València, van tenir nou fills. La seva mort es va produir a Jaén l'any 1595, sent sepultat a l'església de Sant Ildefons d'aquesta ciutat.
Va treballar principalment per tota la província de Jaén, encara que la seva aportació més coneguda va ser a la seva catedral, primer al costat del seu mestre i amic Andrés de Vandelvira i a la mort d'aquest, com continuador de la seva obra.

## Altres obres

* L'entrada de la façana principal del convent de Sant Domènec. 1582 Jaén.
* Les traces per a la font monumental del Arrabalejo, 1574. Jaén.
* Va continuar les obres, després de la mort de Vandelvira, de la catedral de Baeza.
* Església de La nostra Senyora de l'Encarnació a Cambil.
* Les traces de la capella major de la parròquia de Sant Pere Apòstol de Castillo de Locubín.
* La reedificació de l'església parroquial de Sant Pere de Sabiote.
* La portada principal de l'església de Sant Pere d'Úbeda.
* El creuer, gairebé una rèplica del de la catedral de Jaén, a l'Església de Sant Isidor d'Úbeda.
# Màrhanets

Màrhanets (en ucraïnès: Марганець, pronunciat [ˈmɑrɦɐnetsʲ]; en rus: Марганец, pronunciat [ˈmarɡənʲɪts]; lit. ‘manganese’) és una ciutat del raion de Níkopol de l'óblast de Dnipropetrovsk que es va establir el 1938 al sud d'Ucraïna. Es va establir al lloc del poble d'Horodixtxe, que contenia una mina de manganès i es va anomenar Komintern del 1926 al 1938.
La ciutat es troba a la riba dreta de l'embassament de Kakhovka al riu Dniéper, on el riu es troba amb un dels seus afluents, Tomakivka. Màrhanets acull l'administració de la hromada urbana de Màrhanets, una de les hromadas d'Ucraïna. La seva població és d'aproximadament 44.980 (2022).

## Història

Es considera que al costat de la ciutat moderna es trobava el fort cosac "Tomakivka Sich" al segle XVI que va ser destruït pels tàrtars poc després de l'aixecament de Kosiński.
Durant la Segona Guerra Mundial, Màrhanets va estar sota ocupació alemanya des del 17 d'agost de 1941 fins al 5 de febrer de 1944. Va ser administrat com a part del Reichskommissariat d'Ucraïna. Els alemanys operaven un camp de treballs forçats a la ciutat.
El 12 d'octubre del 2010, almenys 42 persones van morir a l'accident de tren de Màrhanets.
Fins al 18 de juliol del 2020, Màrhanets es va incorporar com a ciutat d'importància oblast i el centre del municipi de Màrhanets. El municipi va ser abolit el juliol de 2020 com a part de la reforma administrativa d'Ucraïna, que va reduir el nombre de raions de l'óblast de Dnipropetrovsk a set. L'àrea del municipi de Màrhanets es va fusionar amb el Raion Níkopol.

## Referències

* ↑ «Марганецкая городская громада» (en rus). Портал об'єднаних громад України.
* ↑ Освобождение городов
* ↑ «Arbeitserziehungslager Marganec'» (en alemany). Bundesarchiv.de. [Consulta: 2 octubre 2022].
* ↑ (en ucraïnès) , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.

## Enllaços externs

* La primera pel·lícula sobre la història del poble de Màrhanets